# Rámcová dohoda

**na poistenie motorových vozidiel č. 1438/2025/ODDVSP**

(ďalej ako „**dohoda**“)

**medzi nasledovnými zmluvnými stranami:**

**1. Poistník:**

Názov: **Banskobystrický samosprávny kraj**

So sídlom: Námestie SNP 23, 974 01 Banská Bystrica

Štatutárny orgán: Mgr. Ondrej Lunter, predseda

IČO: 37 828 100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

(ďalej ako „**poistník**“)

a

**2. Poisťovateľ/Poistiteľ:**

Obchodné meno:

Sídlo:

Štatutárny orgán:

IČO:

DIČ:

IČ DPH:

Bankové spojenie:

Číslo účtu:

Registrovaný: v Obchodnom registri Okresného súdu , Oddiel: Vložka č.:

(ďalej ako „**poisťovateľ**“ a spolu s poistníkom ďalej ako „**zmluvné strany**“ alebo jednotlivo „**zmluvná strana**“)

**Preambula**

Táto dohoda sa uzatvára ako výsledok verejného obstarávania v zmysle zákona č. 343/2015 Z. z. o verejnom obstarávaní a doplnení niektorých zákonov v znení neskorších predpisov

(ďalej ako „**ZVO**“).

**Článok I.**

**Predmet dohody**

1. Predmetom tejto dohody je záväzok poisťovateľa uzatvoriť s poistníkom v prospech poistníka a/alebo organizácií v zriaďovateľskej pôsobnosti poistníka uvedenými v prílohe č. 1 (ďalej ako „**organizácie**“) tejto dohody spôsobom a podľa podmienok dohodnutých v tejto dohode čiastkové poistné zmluvy, predmetom ktorých bude povinné zmluvné poistenie zodpovednosti za škodu spôsobenú prevádzkou motorových vozidiel, ktorých vlastníkom a/alebo držiteľom je poistník a/alebo organizácie.
2. Poistné zmluvy budú uzavreté na základe písomnej výzvy (požiadavky) poistníka, resp. organizácií, doručenej poisťovateľovi.
3. „Poisteným“ je v zmysle Občianskeho zákonníka okrem poistníka aj ten, na ktorého sa po podpísaní poistnej zmluvy poistenie vzťahuje; za poisteného sa preto na účely dohody považuje poistník aj organizácie.

**Článok II.**

**Predmet a rozsah poistenia – havarijné poistenie motorových vozidiel**

1. Predmetom dohody je povinnosť poistiteľa poskytnúť poistníkovi havarijné poistenie motorových vozidiel, ich časti a príslušenstvá tvoriace štandardnú, povinnú a doplnkovú výbavu (ďalej len „predmet poistenia“), ktorých vlastníkom a/alebo držiteľom je poistník a/alebo organizácie a povinnosť poistníka platiť poistné v zmysle článku VI. tejto dohody.
2. **Motorovým vozidlom** sa rozumie samostatné nekoľajové vozidlo s vlastným pohonom, ako aj iné nekoľajové vozidlo bez vlastného pohonu, pre ktoré sa vydáva osvedčenie o evidencii vozidla, technické osvedčenie vozidla alebo obdobný preukaz.
3. Pod pojmom **motorové vozidlá** sa rozumejú všetky vozidlá, ktorých držiteľom a/alebo vlastníkom je poistník a/alebo organizácie v zriaďovateľskej pôsobnosti a ktoré sú predmetom poistenia.
4. Poistiteľ sa dohodou/poistnou zmluvou zaväzuje poskytnúť v dohodnutom rozsahu plnenie, ak nastane škodová udalosť, s ktorou je spojená povinnosť poistiteľa plniť a poistník sa zaväzuje platiť poistné.
5. **Škodovou udalosťou** je skutočnosť, ktorá môže byť dôvodom vzniku práv poisteného na plnenie poisťovateľa.
6. **Územná platnosť poistenia:** Poistenie sa vzťahuje na škodové udalosti pre celé geografické územie Európy.
7. Pod pojmom **Poistná suma** sa rozumie poistná hodnota veci.
8. Pod pojmom **Nová cena** sa rozumie nadobúdacia hodnota motorového vozidla pred zľavami vrátane DPH.
9. Pod pojmom **Totálna škoda** sa rozumietaká škoda, pri ktorej náklady na opravu poisteného motorového vozidla podľa normatívov výrobcu dosiahnu minimálne 95 % zo všeobecnej hodnoty motorového vozidla, vrátane príslušenstva tvoriaceho jeho povinnú, štandardnú a doplnkovú výbavu.
10. Pod pojmom **Všeobecná hodnota** sa rozumiehodnota poistenej veci v danom mieste a čase, pri stanovení ktorej sú okrem vplyvu opotrebenia či iného znehodnotenia zahrnuté aj vplyvy trhu (predajnosť). Vyjadruje hodnotu poistenej veci pri jej potenciálnom predaji obvyklým spôsobom na voľnom trhu v čase bezprostredne pred škodovou udalosťou.
11. Pod pojmom **Havária** sa rozumie náraz alebo stret vozidla, pričom náraz je zrážka vozidla s nepohyblivou prekážkou a stret je zrážka vozidla s pohyblivý objektom.
12. Poistenie sa riadi všeobecnými poistnými podmienkami poistiteľa a/alebo osobitnými zmluvnými dojednaniami poistiteľa, ktoré tvoria spoločne Prílohu č. 2 tejto dohody (ďalej spolu len „VOP“), a s ktorými bol poistník oboznámený.
13. Zmluvné dojednania uvedené v tomto článku dohody, ako aj ostatné ustanovenia tejto dohody, majú prednosť pred ustanoveniami všeobecných obchodných podmienok poisťovateľa (ďalej ako “**VOP**”) pre jednotlivé druhy/predmety poistenia špecifikované vo VOP.
14. Poistiteľ nemôže znížiť požadovaný rozsah poistenia dohodnutý v tejto dohode svojimi VOP.
15. Náležitosti dohody, ako je najmä poistná suma, spôsob poistenia, výška poistného, ročné sadzby pre poistné a spoluúčasti sú súčasťou prílohy č. 3 tejto dohody.
16. Poistený si vyhradzuje právo na aktualizáciu zoznamu motorových vozidiel, ktoré vstúpia do poistenia.
17. V prípade zakúpenia motorového vozidla bude motorové vozidlo automaticky poistené okamihom prevzatia vozidla s tým, že túto skutočnosť poistený nahlási do 10 pracovných dní od prevzatia motorového vozidla. Motorové vozidlá vstupujúce do poistenia v priebehu platnosti a účinnosti dohody budú zaradené a budú poistené za rovnakých podmienok ako je uvedené v tejto dohode.
18. Poistený je povinný oznámiť poisťovateľovi skutočnosť, ktorá má za následok zánik poistenia, najneskôr do 30 dní odo dňa jej vzniku. Oznámenie uvedenej skutočnosti je možné vykonať elektronickou formou (emailom).
19. V prípade vyradenia motorového vozidla z poistenia je poistiteľ povinný vrátiť nespotrebované poistné poistníkovi na jeho účet v zmysle poistných podmienok.
20. V prípade zaradenia/vyradenia motorového vozidla z poistenia nie je potrené uzatvárať dodatok k čiastkovej poistnej zmluve.
21. Poistenie sa dojednáva pre prípad:
22. poškodenia alebo zničenia predmetu poistenia v dôsledku havárie (bez ohľadu na to, či k nej dôjde v cestnej premávke alebo mimo cestnej premávky)
23. odcudzenia celého predmetu poistenia alebo jeho časti,
24. poškodenia alebo zničenia predmetu poistenia v dôsledku živelnej udalosti,
25. úmyselného poškodenia alebo zničenia predmetu poistenia – vandalizmus (zistený – nezistený).
26. Osobitné dojednania:
	1. Poistenie je dojednané so spoluúčasťou: pre všetky motorové vozidlá vo výške 5 % z poistného plnenia, minimálne 65,-€.
	2. V rámci poistenia je poistením kryté aj poistenie čelných skiel s nulovou spoluúčasťou.
	3. V rámci poistenia je dojednané aj poistenie batožiny v osobných motorových vozidlách do sumy 1 000 €. Bez spoluúčasti.
	4. V rámci poistenia je dojednané aj úrazové poistenie (poistenie smrti na poistnú sumu 5 000 € a poistenie trvalých následkov úrazu na poistnú sumu 5 000 €). Poistná suma je stanovená na 1 sedadlo.
	5. Pri svojpomocnej oprave nie je obmedzená suma za opravu, pokiaľ nebudú prekročené náklady na prácu stanovené na základe časových noriem a technologických postupov dodávaných výrobcom vozidiel pre danú značku a typ poisteného vozidla. Za materiál je nutné predložiť doklady o nákupe.
	6. Parciálne škody (hradené v Nových cenách) sa budú hradiť do výšky 95 % zo všeobecnej hodnoty predmetu poistenia motorového vozidla.
	7. Hodinová sadzba za opravu motorového vozidla je maximálne do výšky ceny opravy v autorizovanom servise.
	8. Opravu s hodnotou vyššou ako je dojednaná spoluúčasť na motorovom vozidle bude hradiť poisťovňa priamo servisu – vystavenie krycieho listu.
	9. V rámci poistenia sú dojednané asistenčné služby pre motorové vozidlá do 3,5 tony.
	10. Poisťovateľ bude akceptovať existujúci spôsob zabezpečenia motorových vozidiel poisteného a poistné sumy (vstupné hodnoty) poistených motorových vozidiel ako nové ceny – vzťahuje sa to na motorové vozidlá vstupujúce do poistenia od počiatku a taktiež na motorové vozidlá vstupujúce do poistenia v priebehu trvania dohody/čiastkovej poistnej zmluvy.
	11. Výška poistného za vozidlá, ktoré sú prevádzkované v režime s právom prednostnej jazdy za použitia výstražného zvukového a svetelného zariadenia, autoškoly, autopožičovne, taxislužby a pre vozidlá určené na prepravu nebezpečných vecí bude jedennásobok základného poistného, t. j. poisťovateľ nebude uplatňovať zvýšenú sadzbu poistného za tieto vozidlá.
	12. Poisťovateľ nebude uplatňovať princíp podpoistenia.
	13. Poisťovateľ nebude vyžadovať vstupné obhliadky motorových vozidiel pri vstupe do poistenia.
	14. Poistenie sa vzťahuje aj na škody spôsobené zvieratami.
	15. Poistenie sa vzťahuje aj na poškodenie batérie skratom a následnú škodu na vozidle alebo jeho časti, ktorú spôsobí požiar, a to bez ohľadu pri akej prevádzke k udalosti prišlo.
	16. Právo na plnenie vznikne aj vtedy, ak časť vozidla bola poškodená alebo zničená v dôsledku činnosti vozidla ako pracovného stroja.
	17. Poistenie sa vzťahuje aj na škody spôsobené na predmete poistenia alebo jeho časti požiarom alebo výbuchom, pokiaľ sa preukáže neoprávnený zásah inej osoby, ktorej totožnosť nemusí byť zistená.

**Článok III.**

**Predmet a rozsah poistenia - povinné zmluvné poistenie**

**zodpovednosti za škodu spôsobenú prevádzkou motorových vozidiel**

1. V zmysle zákona č. 381/2001 Z. z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov v znení neskorších predpisov (ďalej ako „**zákon č. 381/2001 Z. z.**“) - poistený ma nárok, aby poisťovateľ za neho nahradil poškodeným uplatnené a preukázané nároky na náhradu:
2. škody na zdraví alebo usmrtením,
3. škody vzniknuté poškodením, zničením alebo stratou veci,
4. účelne vynaložených nákladov spojených s právnym zastúpením pri uplatňovaní nárokov podľa písmen a), b) a d), ak poisťovateľ nesplnil povinnosti uvedené v ustanovení § 11 ods. 6 písm. a) alebo písm. b) zákona č. 381/2001 Z. z. alebo ak poisťovateľ neoprávnene odmietol poskytnúť poistné plnenie alebo ak neoprávnene krátil poskytnuté poistné plnenie,
5. ušlého zisku.
6. V zmysle ustanovenia § 4 ods. 3 zákona č. 381/2001 Z. z. má poistený z poistenia zodpovednosti právo, aby poisťovňa za neho nahradila príslušným subjektom uplatnené, preukázané a vyplatené náklady zdravotnej starostlivosti, nemocenské dávky, dávky nemocenského zabezpečenia, úrazové dávky, dávky úrazového zabezpečenia, dôchodkové dávky, dávky výsluhového zabezpečenia a dôchodky starobného dôchodkového sporenia, ak poistený je povinný ich nahradiť týmto subjektom.
7. V rámci poistenia sú dojednané aj bezplatné asistenčné služby pre motorové vozidlá do 3,5 tony poskytované 24 hodín denne, ktorých súčasťou bude minimálne pomoc na ceste pri poruche alebo nehode, vrátane odťahu vozidla do najbližšieho autorizovaného servisu „schopného opravu vykonať“, uschovania vozidla, poskytnutia ubytovania, zapožičania náhradného vozidla.
8. Poistený si vyhradzuje právo na aktualizáciu zoznamu motorových vozidiel, ktoré vstúpia do poistenia. Motorové vozidlá vstupujúce do poistenia v priebehu účinnosti dohody budú zaradené do príslušnej čiastkovej poistnej zmluvy uvedenej v článku I. tejto dohody a budú poistené za rovnakých podmienok ako je uvedené v dohode.
9. V prípade zakúpenia motorového vozidla bude vozidlo automaticky poistené okamihom prevzatia vozidla s tým, že túto skutočnosť poistený nahlási do 10 pracovných dní od zakúpenia motorového vozidla.
10. Poistený je povinný oznámiť poisťovateľovi skutočnosť, ktorá má za následok zánik poistenia, najneskôr do 30 dní odo dňa jej vzniku. Oznámenie uvedenej skutočnosti je možné vykonať elektronickou formou (emailom): ...........................
11. Poisťovateľ vydá poistenému bezodkladne na každé vozidlo potvrdenie o poistení zodpovednosti. Potvrdenia budú doručené na adresu poistených subjektov podľa držiteľa vozidla. Identifikačné údaje o držiteľovi budú správne uvádzané tak, ako budú uvedené v prílohe č.1.
12. Sadzby pre výpočet poistného a výška poistného uvedené v prílohe č. 4 dohody sú záväzné po celú dobu poistenia.
13. Výška poistného za vozidlá, ktoré sú prevádzkované v režime s právom prednostnej jazdy za použitia výstražného zvukového a svetelného zariadenia, autopožičovne, autoškoly, taxislužby a pre vozidlá určené na prepravu nebezpečných vecí bude jeden násobok základného poistného t. j. poisťovateľ nebude uplatňovať zvýšenú sadzbu poistného za tieto vozidlá.
14. Poistenie sa dojednáva bez spoluúčasti.
15. Poisťovateľ zašle písomné oznámenie o poistnom plnení poistníkovi aj poistenému bez zbytočného odkladu po ukončení šetrenia poistnej udalosti.
16. Minimálne limity poistného plnenia z jednej škodovej udalosti musí byť pre škody na zdraví alebo usmrtení (bez ohľadu na počet zranených alebo usmrtených) — najmenej 6 450 000,- €, pre vecné škody, ušlý zisk a náklady právneho zastúpenia (bez ohľadu na počet poškodených) — najmenej 1 300 000,- €.

**Článok IV.**

**Miesto poskytnutia služby**

1. Havarijné poistenie motorových vozidiel - poistenie sa vzťahuje na škodové udalosti pre celé geografické územie Európy.
2. Povinné zmluvné poistenie zodpovednosti za škodu spôsobenú prevádzkou motorových vozidiel – poistenie sa vzťahuje na škodové udalosti, ktoré nastali na území Slovenskej republiky a/alebo cudzieho štátu, s ktorým Slovenská kancelária poisťovateľov uzavrela dohodu o vzájomnom vyrovnaní nárokov na náhradu škody spôsobenej prevádzkou motorového vozidla.

**Článok V.**

**Spôsob a podmienky dojednávania čiastkových poistných zmlúv, poistenia**

1. Na základe dohody budú uzatvorené čiastkové poistné zmluvy pre poistníka v súlade s touto dohodou, pričom v každej poistnej zmluve budú použité poistné sadzby a rozsah poistených rizík dohodnuté v tejto dohode.
2. Čiastkové poistné zmluvy (ďalej „**poistné zmluvy**“) budú uzatvárané v súlade s príslušnými ustanoveniami Občianskeho zákonníka a touto dohodou. Súčasťou poistných zmlúv budú vždy VOP pre jednotlivé druhy poistenia, ktoré sú zároveň aj prílohou č. 2 tejto dohody, pričom dojednania tejto dohody majú prednosť pred ustanoveniami VOP pre jednotlivé druhy poistenia.
3. Súčasťou poistných zmlúv budú aj zoznamy poistených motorových vozidiel s definovaním spôsobu zabezpečenia.
4. Neoddeliteľnou súčasťou dohody/poistnej zmluvy bude príloha č. 4 – Zoznam poistených vozidiel – rozpis poistného za poistné obdobie v EUR a taktiež príloha č. 6a) - Sadzobník poistného na povinné zmluvné poistenie zodpovednosti za škodu spôsobenú prevádzkou motorového vozidla na všetky vozidlá s evidenčným číslom a niektoré špeciálne vozidlá bez čísla, pohybujúce sa po cestných komunikáciách (vysokozdvižné vozíky, poľnohospodárske a stavebné stroje) s uplatnením rovnakej výšky zľavy a bonus ako sa uplatnili v rámci ponuky poisťovateľa predloženej vo verejnom obstarávaní vyhlásenom poistníkom, ktorého výsledkom je uzatvorenie tejto dohody (ďalej ako „**ponuka**“).

Príloha č. 6b)- Sadzobník poistného pre havarijné poistenie na osobné a úžitkové motorové vozidlá do 3,5 tony, nákladné motorové vozidlá nad 3,5 tony, traktory, autobusy, motocykle, a prípojné vozidlá, s uplatnením rovnakej výšky zľavy ako sa uplatnili v rámci ponuky.

Sadzobník pre povinné zmluvné poistenie a sadzobník pre havarijné poistenie predkladá poisťovateľ.

1. Poisťovateľ nemôže znížiť požadovaný rozsah poistenia svojimi VOP, osobitnými poistnými podmienkami (ďalej len „**OPP**“) ani zmluvnými dojednaniami (ďalej len „**Zmluvné dojednania**“). V prípade ak by VOP, OPP a/alebo Zmluvné dojednania obsahovali výluky, ktoré by akýmkoľvek spôsobom menili alebo obmedzovali rozsah poistného krytia v rozsahu poistenia podľa čl. II. a čl. III. dohody, majú ustanovenia definované dohody prednosť pred akýmikoľvek ustanoveniami a výlukami obsiahnutými vo VOP, OPP a/alebo Zmluvných dojednaniach.
2. V prípade vzniku novej organizácie v zriaďovateľskej pôsobnosti, ktorá nie je uvedená v prílohe č. 1 dohody, sa bude jej poistenie riadiť podmienkami dohodnutými touto dohodou pre havarijné poistenie motorových vozidiel. Nový subjekt bude automaticky zahrnutý do zoznamu poistených, zaslaním oznámenia poisťovateľovi.
3. Poisťovateľ sa zaväzuje, že na žiadosť poistníka/poisteného vystaví potvrdenie o poistení motorových vozidiel poistených poistnou zmluvou.
4. Poistné plnenie z havarijného poistenia motorových vozidiel sa poukazuje na účet poisteného. Oznámenie o poistnom plnení bude zaslané poistenému a na vedomie poistníkovi.
5. Poistné plnenie z poistenia zodpovednosti za škodu spôsobenú prevádzkou motorového vozidla sa poukazuje poškodenému. Oznámenie o poistnom plnení bude zaslané poškodenému, poistenému a na vedomie poistníkovi.
6. Poisťovateľ je povinný zasielať zoznam poistných udalostí poistníkovi štvrťročne do 10-tich kalendárnych dní nasledovného miesiaca. Súčasťou zoznamu je vyhodnotenie aktuálnej škodovosti.
7. Poisťovateľ je povinný zasielať potvrdenia o povinnom zmluvnom poistení na základe požiadaviek poistníka.

**Článok VI.**

**Cena za poskytnutie služby**

1. **Cena za predmet tejto dohody (poistné)** bola stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a jeho vykonávacej vyhlášky Ministerstva financií Slovenskej republiky č. 87/1996 Z. z. v znení neskorších predpisov, výsledkov verejného obstarávania, ktorého úspešným uchádzačom sa stal poistiteľ, a v súlade s cenovou ponukou predloženou poistiteľom, **ako cena maximálna**.
2. Poistné sadzby pre výpočet poistného a spoluúčasti uvedené v prílohe č. 3 a v prílohe č. 4 k tejto dohode sú záväzné a nemenné po celú dobu trvania dohody.
3. Ročné poistné predstavuje čiastku:

|  |  |
| --- | --- |
| **Riziko** | **Ročné poistné v EUR** |
| Havarijné poistenie motorových vozidiel | xxxxx |
| Povinné zmluvné poistenie zodpovednosti za škodu spôsobenú prevádzkou motorových vozidiel | xxxxx |
|  |  |
| Celkom ročné poistné spolu:  | xxxx |

Slovom: ....................................................................................

1. Poistné za celé obdobie trvania dohody, t. j. za obdobie 48 mesiacov –, za predmet poistenia a všetky riziká predstavuje ...................................,- EUR (slovom: ............................... eur).
2. Poistné za predmet tejto dohody zahŕňa všetky náklady poistiteľa, vrátane akýchkoľvek daní, poplatkov a iných súvisiacich služieb alebo ďalších nákladov poistiteľa alebo inej tretej osoby spojených s plnením tejto dohody.
3. Poistiteľ vyhlasuje, že takto stanovená cena zahŕňa všetky jeho predpokladané náklady a primeraný zisk. Poistiteľ súčasne vyhlasuje, že nepredpokladá, s prihliadnutím na všetky okolnosti, akékoľvek ďalšie náklady, ktoré nie sú zahrnuté v tejto dohode, ktoré by musel znášať poistník.
4. Poistník bude ročne poistné uhrádzať poistiteľovi na základe elektronických faktúr s **30 - dňovou** lehotou splatnosti počítanou odo dňa riadneho a preukázateľného doručenia faktúry poistníkovi ma adresu: faktury@bbsk.sk. Úhradou faktúry sa na účely tejto dohody rozumie deň odpísania finančných prostriedkov z účtu poistníka v prospech účtu poistiteľa. Ak deň splatnosti faktúry pripadne na deň pracovného pokoja, faktúra bude splatná v najbližší nasledujúci pracovný deň. Faktúra musí obsahovať všetky náležitosti podľa aplikovateľných právnych predpisov a tejto dohody, inak je ju poistník oprávnený vrátiť poisťovateľovi na prepracovanie alebo doplnenie; v takom prípade lehota splatnosti faktúry neplynie.
5. Pod pojmom faktúra sa rozumie aj predpis poistného, prípadne avízo o poistení.
6. Forma platenia poistného: bezhotovostný platobný styk, bez zálohovej platby. Poistiteľ nemá nárok na preddavok na poistné.
7. Spôsob platenia poistného: prevodným príkazom na úhradu, VS: ...............................
8. Platenie poistného: štvrťročne.
9. Faktúra musí obsahovať:
10. číslo čiastkovej poistnej zmluvy,
11. špecifikáciu ceny predmetu čiastkovej poistnej zmluvy,
12. rozdelenie poistného na jednotlivé motorové vozidlá.
13. V prípade, že faktúra nebude obsahovať náležitosti uvedené v tejto dohode, poistník je oprávnený vrátiť faktúru poistiteľovi na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry poistníkovi.
14. V prípade omeškania poistníka so zaplatením poistného z jednotlivej faktúry má poistiteľ nárok na uplatnenie úroku z omeškania vo výške určenej ustanovením § 3 nariadenia vlády Slovenskej republiky č. 87/1995 Z. z., ktorým sa vykonávajú niektoré ustanovenia Občianskeho zákonníka.
15. Poistiteľ nie je oprávnený jednostranným úkonom započítať akúkoľvek svoju pohľadávku vyplývajúcu z tejto dohody proti pohľadávke poistníka.

**Článok VII.**

**Trvanie dohody**

1. Táto dohoda sa uzatvára na dobu 48 mesiacov s účinnosťou od 1. 1. 2026.
2. Poistenie začína od dátumu účinnosti jednotlivých poistných zmlúv ako začiatok poistenia a dojednáva sa na dobu určitú počas účinnosti dohody, resp. podľa ustanovení nasledujúceho bodu tohto článku dohody.
3. Lehota poskytnutia služby:
4. začiatok poistenia odo dňa nadobudnutia účinnosti poistnej zmluvy (čiastkovej zmluvy) podľa rozsahu a podmienok tejto dohody (od 00:00 h),
5. koniec poistenia do dňa ukončenia účinnosti tejto dohody (do 24:00 h).
6. Poistným obdobím je jeden kalendárny rok.
7. Túto dohodu možno predčasne ukončiť:

5.1 písomnou dohodou zmluvných strán,

5.2 poistenie zaniká v súlade s ustanoveniami § 800 a nasl. Občianskeho zákonníka.

 Poistenie môže vypovedať poisťovateľ ako aj poistník do dvoch mesiacov po uzavretí poistnej zmluvy. Výpovedná lehota je osemdenná a výpoveď musí byt písomná zaslaná doporučenou zásielkou alebo prvou triedou, prípadne inou primeranou cestou na adresu druhej zmluvnej strany uvedenú v tejto dohode/ poistnej zmluve. Výpoveď začína plynúť dňom nasledujúcim po dni jej doručenia druhej zmluvnej strane, resp. dňom nasledujúcim po dni odmietnutia druhej zmluvnej strany túto výpoveď prevziať.

5.3 písomným odstúpením od dohody v zmysle zákonných ustanovení alebo ustanovení tejto dohody.

1. Poistník je oprávnený odstúpiť od tejto dohody z nasledovných dôvodov:

6.1. strata nevyhnutnej kvalifikácie poisťovateľa, vrátane, ale nielen, strata oprávnenia na vykonávanie činností, ktorá bezprostredne súvisí s predmetom tejto dohody,

 6.2. poskytnutie plnenia v rozpore s čl. II. a čl. III. tejto dohody.

 6.3. neposkytnutie súčinnosti poisťovateľa, v dôsledku čoho sa podstatným spôsobom sťažilo alebo obmedzilo plnenie povinností poistníka podľa tejto dohody alebo sa toto plnenie znemožnilo,

 6.4 ak tak ustanovuje osobitný zákon.

1. Odstúpenie zmluvnej strany od tejto dohody musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné. Povinnosť doručiť odstúpenie od tejto dohody sa považuje v konkrétnom prípade za splnenú dňom prevzatia odstúpenia alebo odmietnutím toto odstúpenie prevziať.

**Článok VIII.**

**Záverečné ustanovenia**

* 1. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby bol v čo najlepšej možnej miere naplnený predmet tejto r dohody a neboli porušené alebo ohrozené práva druhej zmluvnej strany/účastníka tejto dohody.
	2. Zmluvné strany vykonali voľbu práva podľa § 262 ods. 1 Obchodného zákonníka a je ich výslovnou vôľou, aby sa ich záväzkové vzťahy vyplývajúce zo Zmluvy riadili príslušnými ustanoveniami o tomto zmluvnom type v Občianskom zákonníku a Obchodným zákonníkom. Vo veciach neupravených touto dohodou sa zmluvný vzťah spravuje príslušnými ustanoveniami právnych predpisov.
	3. Zmluvné strany sa dohodli na tom, že finančné sprostredkovanie v zmysle ustanovenia § 2 zákona č. 186/2009 Z. z. o finančnom sprostredkovaní a finančnom poradenstve a o zmene a doplnení niektorých zákonov v znení neskorších predpisov vykonáva pre poistníka/poisteného pri tejto dohode o poskytnutí poisťovacích služieb a poistných zmluvách uzatvorených na základe tejto dohody o poskytnutí poisťovacích služieb samostatný finančný agent. Samostatného finančného agenta oznámi poistený poisťovateľovi. Zmluvné strany sa dohodli na tom, že správa tejto dohody, poistnej zmluvy a likvidácia poistných udalostí z tejto poistnej zmluvy bude realizovaná pre poistníka/poisteného výlučne prostredníctvom samostatného finančného agenta.
	4. Zmluvné strany sa zaväzujú riešiť prípadné spory, vyplývajúce z tejto dohody, obligatórne formou zmieru prostredníctvom svojich poverených zástupcov. V prípade, že spor sa nevyrieši zmierom, ktorákoľvek zo zmluvných strán je oprávnená predložiť spor na rozhodnutie príslušnému súdu Slovenskej republiky.
	5. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto dohody, resp. jej časti, na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti jednou zo zmluvných strán bude zmluva o prevode (postúpení) zmluvných záväzkov neplatná a zároveň druhá zmluvná strana bude oprávnená od tejto dohody odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto dohody doručené druhej zmluvnej strane.
	6. Ak niektoré ustanovenia tejto dohody nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostatných ustanovení tejto dohody. Namiesto neplatných alebo neúčinných ustanovení tejto dohody a na vyplnenie medzier sa použije právna úprava, ktorá, pokiaľ je to právne možné, sa čo najviac približuje zmyslu a účelu tejto dohody, pokiaľ pri uzatváraní tejto dohody zmluvné strany túto otázku brali do úvahy.
	7. Pokiaľ v tejto dohode nie je dohodnuté inak, zmluvné strany sa dohodli, že zmluvná strana, ktorá sa rozhodla doručiť svoj písomný prejav vôle druhej zmluvnej strane, je povinná odovzdať svoj písomný prejav vôle druhej zmluvnej strane alebo zaslať svoj písomný prejav vôle na adresu sídla druhej zmluvnej strany uvedenú v záhlaví tejto dohody. Zmluvné strany sa dohodli, že v prípade, ak zmluvná strana doporučenú poštovú zásielku od druhej zmluvnej strany z akéhokoľvek dôvodu neprevezme, považuje sa táto zásielka za doručenú uplynutím troch dní odo dňa jej odoslania na poslednú známu adresu sídla zmluvnej strany, ktorej bola zásielka určená a odoslaná.
	8. Poisťovateľ predkladá v prílohe č. 5 k tejto dohode zoznam všetkých svojich subdodávateľov s uvedením jeho identifikačných údajov, predmetu subdodávky a údajov o osobe oprávnenej konať za každého subdodávateľa. Až do splnenia všetkých záväzkov vyplývajúcich z tejto dohody je poisťovateľ povinný oznámiť poistníkovi akúkoľvek zmenu údajov o subdodávateľovi.
	9. Poisťovateľ je oprávnený kedykoľvek počas trvania tejto dohody vymeniť ktoréhokoľvek subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa ustanovenia § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je poisťovateľ povinný oznámiť (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu a zároveň predložiť poistníkovi doklad preukazujúci, že nový subdodávateľ spĺňa podmienku účasti osobného postavenia podľa ustanovenia § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto dohody je poisťovateľ povinný oznámiť poistníkovi akúkoľvek zmenu údajov o novom subdodávateľovi.
	10. Meniť alebo dopĺňať obsah tejto dohody je možné len v súlade so ZVO, a to formou písomných dodatkov podpísaných oprávnenými zástupcami zmluvných strán.
	11. Poistník vyhlasuje a svojím podpisom potvrdzuje, že bol oboznámený s informáciou o podmienkach uzavretia tejto dohody v súlade s Opatrením Národnej banky Slovenska č. 8/2018 z 29. mája 2018 v zmysle ustanovenia § 70 ods. 4 zákona č. 39/2015 Z. z. o poisťovníctve a o zmene a doplnení niektorých zákonov v znení neskorších predpisov.
	12. Táto dohoda nadobúda **platnosť** dňom jej podpísania zmluvnými stranami a **účinnosť** nadobudne v zmysle ustanovenia § 47a Občianskeho zákonníka v platnom znení dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky.
	13. Táto dohoda je vyhotovená v 5 rovnopisoch, z ktorých poistník obdrží 3 rovnopisy a poisťovateľ obdrží 2 rovnopisy.
	14. Zmluvné strany vyhlasujú, že túto dohodu uzavreli na základe slobodnej vôle, táto dohoda nebola uzavretá v tiesni, v omyle ani za nápadne nevýhodných podmienok, túto dohodu si riadne prečítali, jej obsahu porozumeli a na znak súhlasu ju podpisujú.
	15. Neoddeliteľnou súčasťou tejto dohody sú jej prílohy:

Príloha č. 1 – Zoznam poistených organizácií v zriaďovateľskej pôsobnosti

Príloha č. 2 – Všeobecné poistné podmienky a osobitné zmluvné dojednania pre jednotlivé predmety poistenia (spoločne len „VOP“)

Príloha č. 3 – Plnenie kritérií – havarijné poistenie - Tabuľka č. 1

Príloha č. 4 – Plnenie kritérií – povinné zmluvné poistenie zodpovednosti za škodu spôsobenú prevádzkou motorového vozidla – Tabuľka č. 2

Príloha č. 5 – Zoznam subdodávateľov

Príloha č. 6 – Kompletný sadzobník poistného pre povinné zmluvné poistenie (predloží uchádzač)

V Banskej Bystrici dňa ................... V ........................... dňa .........................

Poistník: Poisťovateľ:

 xxxxxxxxxxxxxx

**................................................. .................................................**

**Banskobystrický samosprávny kraj Názov/obchodné meno**

Mgr. Ondrej Lunter, predseda xxxxxxxxxxxxxx